Predkladacia správa

         Návrh výnosu Ministerstva spravodlivosti Slovenskej republiky, ktorým sa mení a dopĺňa výnos Ministerstva spravodlivosti Slovenskej republiky z 25.januára 1993 č. 17214/1992-60, ktorým sa vydáva Kancelársky poriadok pre notárov, v znení neskorších predpisov predkladá Ministerstvo spravodlivosti Slovenskej republiky ako iniciatívny materiál. 

        Dňa 1. 1. 2005 nadobúdajú účinnosť ustanovenia § 73aa a § 73k zákona č. 357/2003 Z. z., ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov. Týmto zákonom bola Notárska komora Slovenskej republiky (ďalej len „komora“) poverená vedením Notárskeho centrálneho registra listín (ďalej len „register listín“). Na túto úpravu nadväzuje aj predkladaná úprava Kancelárskeho poriadku pre notárov. Cieľom úpravy navrhovanej v predkladanom výnose je tiež zosúladiť platné znenie Kancelárskeho poriadku pre  notárov so znením Notárskeho poriadku, predovšetkým po úprave vykonanej zákonom č. 526/2002 Z. z., ktorým sa mení a dopĺňa Občiansky zákonník v znení neskorších predpisov a o zmene a doplnení niektorých zákonov, ktorým bola v Notárskom poriadku zakotvená úprava Centrálneho informačného systému.

	Prerokovanie návrhu výnosu Radou hospodárskej a sociálnej dohody Slovenskej republiky nie je potrebné. Materiál nemá finančný, ekonomický, environmentálny vplyv ani vplyv na zamestnanosť.
        
Návrh výnosu nebude mať dopad na štátny rozpočet, rozpočty obcí a rozpočty vyšších územných celkov

Návrh výnosu sa predkladá na medzirezortné pripomienkové konanie. 
.